คืนวันที่ 31 ธ.ค. 2562 ผมรับประทานเนื้อหมูย่างที่ไม่ได้สุก 100% และเนื้อนี้ผมเป็นคนเตรียมเองคือล้างเนื้อและหมักเอง โดยไม่ได้สวมถุงมือและมีแผลที่มือ ผมอ่านจากอินเทอร์เน็ตคือระยะแสดงอาการของโรคอยู่ที่ประมาณ 3-5 วัน ที่ผ่านมารู้บางวันรู้สึกครั่นเนื้อครั่นตัวเหมือนจะเป็นไข้ แต่ได้นอนพักตื่นมาก็หายเป็นปกติ และวันนี้(5ม.ค.) ผ่านมาประมาณ5วันแล้ว โอกาสที่จะติดเชื้อจะลดลงมั้ยครับ และผมควรปฏิบัติตัวอย่างไรครับ
 Ton 26โรคหูดับ เกิดจากเชื้อ Streptococcus suis เชื้อนี้ไม่ได้มีอยู่ในหมูทุกตัว มีส่วนน้อยที่แฝงตัวอยู่ ถ้ามือมีแผลและเนื้อยังไม่สุกเต็มที่ โอกาสจะติดเชื้อจาก อาหารที่ทำก็มีอยู่แต่คงน้อยมาก จนไม่ควรนำมาใส่ใจ การที่ครั่นเนื้อครั่นตัวอาจเกิดจากไข้หวัด หรือ จากการทำงานหนักเสียเหงื่อและเกลือแร่ไปมาก ร่างกายเลยต้องพักผ่อนเพิ่อชดเชยที่หายไป ไม่่น่่าเกี่ยวกับโรคไข้หูดับครับ สรุปว่า โอกาสติดเชื้อลดลงได้มาก การปฏิบัติตัวก็ออกกำลังกายบ่อยๆให้ ร่างกายสดชื่นมีภูมิต้านทานแข็งแรง ไม่มีหวัดเข้าแทรก ทานอาหารที่ปรุงให้สุกแล้วทุกครั้ง ถ้ามีอาการปวดหัวมากๆ คอแข็ง รีบไปพบแพทย์โดยด่วนครับ